Sidien ta' ristoranti fl-Arabja Sawdija mhux ħa jibqgħu obbligati li jipprovdu żewġ entrati separtati għan-nisa u l-irġiel. Fil-passat sidien ta' ristoranti kienu obbligati li jipprovdu entrata għan-nisa u t-tfal u oħra separata għall-irġiel. Matul dawn l-aħħar xhur din is-segregazzjoni ma baqgħetx tiġi infurzata f'postijiet pubbliċi u ristoranti. Din id-deċiżjoni ġiet segwita minn għadd ta' riformi soċjali li qed isiru fl-Arbja Sawdija. Aktar kmieni din is-sena jsiefru waħidhom mingħajr il-permess tar-raġel. Dan wara li mill-2018 in-nisa setgħu jibdew isuqu. Minkejja li qed isiru dawn ir-riformi ħafna attivisti favur id-drittijiet tan-nisa qed isostnu li ħafna għad hemm ħafna liġijiet li huma diskriminatorji fil-konfront tan-nisa. Dan wassal biex bosta attivisti prominenti favur id-drittijiet tan-nisa fil-pajjiż jispiċċaw arrestati.